แสงเรืองรอง

[thumb|แสงเรืองรองที่ประกอบด้วยส่วนสว่างและแสงสีม่วงด้านบน แทรกด้วย[แถบแสงรูปพัด]]

ในอุตุนิยมวิทยา **แสงเรืองรอง** หรือ **ตะวันยอแสง** () เป็นปรากฏการณ์ทางแสง (optical phenomenon) โดยทั่วไปหมายถึงส่วนโค้งกว้างของแสงอาทิตย์สีขาวนวลหรือชมพูนวลในท้องฟ้าสนธยาหลังดวงอาทิตย์ตก ซึ่งประกอบด้วย *แสงสีม่วง* และ*ส่วนสว่าง* โดยเป็นผลรวมของปรากฏการณ์ทางแสงในชั้นบรรยากาศหลายอย่าง แสงสีม่วงส่วนใหญ่เกิดขึ้นเมื่อดวงอาทิตย์อยู่ต่ำกว่าขอบฟ้า 2–6° ระหว่างช่วงรัฐสนธยา (ตั้งแต่ดวงอาทิตย์ตกถึงปลายรัฐสนธยา) ขณะที่ส่วนสว่างคงอยู่จนสิ้นสุดนาวิกสนธยา ในทำนองเดียวกัน **แสงก่อนอาทิตย์ขึ้น** () คือส่วนโค้งกว้างของแสงอาทิตย์สีขาวนวลหรือชมพูนวลในท้องฟ้าสนธยาก่อนดวงอาทิตย์ขึ้น ซึ่งประกอบด้วย *แสงสีม่วง* และ*ส่วนสว่าง* เช่นเดียวกัน

ตะวันยอแสงมักพบเห็นได้หลังการปะทุของภูเขาไฟ ซึ่งอาจเรียกแสงสีม่วงนี้ว่า *แสงม่วงภูเขาไฟ* โดยเฉพาะกรณีการปะทุ เกิดการกระเจิงของแสงโดยละอองธุลีละเอียด เช่น ฝุ่นที่แขวนลอยอยู่ในบรรยากาศโลก ตะวันยอแสงอาจหมายถึงแสงสีทองแดงสว่างของดวงอาทิตย์ตกหรือดวงอาทิตย์ขึ้นที่สะท้อนบนท้องฟ้าในแสงสีเหนือยอดเขา (คล้ายกับปรากฏการณ์เข็มขัดของวีนัส) โดยเฉพาะในช่วงสุดท้ายซึ่งการสะท้อนแสงม่วงปรากฏ

ระหว่างช่วงแสงสีทอง (ก่อนดวงอาทิตย์ตกหรือหลังดวงอาทิตย์ขึ้น) แสงอาทิตย์ที่ส่องมายังโลกอย่างเข้มข้นในพลังงานต่ำและสเปกตรัมสีแดงความถี่ต่ำ และในช่วงรัฐสนธยา (หลังดวงอาทิตย์ตกหรือก่อนดวงอาทิตย์ขึ้น) แสงสีแดงสามารถมองเห็นได้จากการกระเจิงผ่านอนุภาคในอากาศ การกระเจิงกลับที่อาจเกิดขึ้นหลังการสะท้อนกับเมฆหรือทุ่งหิมะสูงบนบริเวณภูเขา นอกจากนี้ยังสามารถทำให้เกิดแสงสีอมแดงหรืออมชมพูได้ อีกทั้งการกระเจิงออกในแนวกว้างของสเปกตรัมของแสงที่มีพลังงานสูงและความถี่สูงในย่านสีน้ำเงิน ทำให้เกิดแสงสีน้ำเงินที่ชัดเจนยิ่งขึ้นในช่วงนาวิกสนธยา ก่อนหรือหลังแสงสีแดงของรัฐสนธยา โดยเมื่อนำมารวมกันกับแสงสีแดงจะทำให้เกิดแสงสีม่วง ช่วงเวลาที่แสงสีน้ำเงินเด่นชัดนี้เรียกว่าช่วงแสงสีน้ำเงิน และเช่นเดียวกับช่วงแสงสีทอง มักเป็นที่นิยมอย่างกว้างขวางในหมู่ช่างภาพและจิตรกร

## ประวัติ
หลังจากการปะทุของภูเขาไฟกรากะตัว พ.ศ. 2426 ได้เกิดปรากฏการณ์ดวงอาทิตย์ตกสีแดงที่น่าทึ่งขึ้นทั่วโลก เนื่องจากฝุ่นละอองขนาดเล็กจำนวนมหาศาลถูกพ่นขึ้นไปในชั้นบรรยากาศระดับสูงจากการระเบิดของภูเขาไฟ และกระจายไปทั่วโลกด้วยกระแสลมชั้นบรรยากาศระดับสูง ผลงานจิตรกรรม *[[เดอะสครีม]]* ของเอ็ดวัด มุงค์ อาจสะท้อนภาพแสงหลังอาทิตย์ตก ในช่วงเวลานี้

## แกลเลอรี่

ไฟล์:Dämmerung mit Purpurlicht und Schattenstrahlen, 10.10.2011 bei Limburg VIII.jpg|แสงสีม่วงกับแถบเงารูปพัด
ไฟล์:Lamma evening4.jpg|ดวงอาทิตย์ตกในฮ่องกง หลังการปะทุของภูเขาไฟปินาตูโบ พ.ศ. 2534
ไฟล์:Dresden.afterglow.700px.jpg|ตะวันยอแสงในเดรสเดิน รัฐแซกโซนี ประเทศเยอรมนี
ไฟล์:Afterglow.jpg|ตะวันยอแสงในภูเขาของสโลวีเนีย ใกล้หุบเขาทะเลสาบทริกลาฟ
ไฟล์:Full Image Sunset Bates College Lewiston Maine July 3 2008 8.30PM.JPG|อาทิตย์ตกเหนือเบตส์คอลเลจ ลู่วิ่งในลูอิสตัน รัฐเมน
ไฟล์:Noarlunga Pier, Adelaide.jpg|ตะวันยอแสงที่ท่าเรือในประเทศออสเตรเลีย
ไฟล์:Afterglow in Sanchong, New Taipei 20140114.jpg|ตะวันยอแสงสะท้อนตึกสูงในซินจง นิวไทเป ประเทศไต้หวัน
ไฟล์:Afterglow Kraków.JPG|ตะวันยอแสงในที่ดินเคหะคราโคว์
ไฟล์:Optical effect march sunset - NOAA.jpg|นอกจากตะวันยอแสงก่อนรุ่งอรุณแล้ว แสงอาทิตย์ที่หักเหยังส่องถึงขั้วโลกใต้ก่อนดวงอาทิตย์ขึ้นจริงที่ขั้วโลก ดวงอาทิตย์ปรากฏตรงขอบฟ้าตลอดทั้งวันรอบวิษุวัต ซึ่งเป็นการเปลี่ยนผ่านระหว่างปรากฏการณ์กลางคืนขั้วโลกครึ่งปี และดวงอาทิตย์เที่ยงคืนอีกครึ่งปี


## ดูเพิ่มเติม
* แสงเรืองในอากาศ
* เข็มขัดของวีนัส
* เงาโลก
* แสงเรืองสวนทาง
* ท้องฟ้าสีแดงตอนเช้า
* ดวงอาทิตย์ตก

## อ้างอิง

## แหล่งข้อมูลอื่น

หมวดหมู่:ปรากฏการณ์ทางแสงในบรรยากาศ